Maria Grapini, europarlamentar și autoare a mai multor gafe memorabile de-a lungul timpului, a „inventat” o țară nouă într-un mesaj pe Facebook, publicat în cursul zilei de marți.

Foto: captura Facebook

Maria Grapini a scris: „Câțiva eurodeputați inimoși din România, Bulgaria, Ungaria, Polonia, Letiția, discută cum să salveze transportul internațional pentru țările din est”.

Cel mai probabil, Grapini, deputat în Parlamentul European, voia să scrie Letonia. Nu știm cum s-a ajuns la amuzanta variantă Letiția - poate a fost autocorrect-ul, graba sau poate o glumă. Cert e că mesajul este vizibil doar prietenilor, fiind publicat pe contul privat al europarlamentarei.

Probabil tot din grabă, Maria Grapini a uitat și o virgulă între subiect și predicat.